عراق-ایران سرحدینده باش وئرن گوجلو زلز‌له نفتین باهالاشماسینا سبب اولوب. زلز‌له نتیجه‌سینده بؤلگه‌نین نفت سئکتورونا جدی زیان دییب، کرکوک-یومورتا‌لیق-جیهان نفت کمرینده پروبلئم‌لر یارانیب.
بورسالاردا "برنت" مارکا‌لی نفتین بیر بوشقاسی 63،56 دو‌لاردان ساتیلیر، غربی تگزاس نفتی ایسه 56،81 دو‌لارا تکلیف اولونور.
بو هفته نفتین قیمتینه تأثیر گؤستره‌جک اساس عامل‌لر اوپک و اولوسلار آراسی انرژی آژانسلارینین دونیا بازاریندا "قارا قیزیل"ا طلبات سویه‌سینه دایر راپورلاری اولا‌جاق. راپورلارین هفته‌نین ایلک گون‌لرینده آچیقلاناجاغی گؤزلنیلیر. سعودی عربیستانی و ایران آراسیندا گرگینلیگین داوام ائتمه‌سی ده قیمت‌لری دستکله‌یه بیلر.
